มีอาการ ท้องเสีย อาเจียน มีผื่นขึ้นตามตัว
สวัสดีค่ะ จากอาการที่กล่าวมายังไม่เหมือนเป็นไข้เลือดออกนะคะโรคไข้เลือดออกเกิดจากการติดเชื้อไวรัสชนิดหนึ่ง ที่มียุงลายเป็นพาหะ อาการจะมาด้วยไข้สูงลอยติดต่อกันประมาณ 4-7 วัน ส่วนใหญ่โรคไข้เลือดออกจะไม่เป็นไข้เกิน 7 วัน ถ้าเกินจากนี้มักจะต้องหาสาเหตุของไข้อื่นๆค่ะ ไข้สูงลอยแปลว่าอาจจะมีไข้สูงตลอดเวลาได้ ถ้าในบางช่วงถ้ากินยาลดไข้หรือเช็ดตัวลดไข้ ไข้ก็อาจจะลงมาได้เล็กน้อยอาการดังกล่าวมา หากท้องเสียเด่น มีอาเจียน น่าจะเป็นเรื่องทางเดินอาหารอักเสบหรือติดเชื้อมากกว่า ถ้ามีอาการมาก จนอ่อนเพลีย ไข้สูง ปวดท้อง ควรไปพบแพทย์เพื่อตรวจเพิ่มเติมในระหว่างนี้ดื่มน้ำมากๆ รับประทานอาหารอ่อนๆและสุกสะอาด กินยาตามอาการเช่นยาลดอาการปวดท้อง และยาแก้อาเจียนได้